LIBER OCTAVUS. 107 



Judicatarum harmonia extrahi possint; quales in 

 Rubricis optimis quandoque inveniuntur: suntque 

 dictamina generalia rationis, quae per materias legis 

 diversas percurrunt, et sunt tanquam saburra juris. 



APHORISMUS 83. 



At singula Juris Scita aut Placita non intelligan- 

 tur pro Regulis, ut fieri solet satis imperite. Hoc 

 enim si reciperetur, quot Leges, tot Regulse. Lex 

 enim nil aliud, quam Regula Imperans. Verum 

 eas pro Regulis habeto, quag in forma ipsa justitiae 

 haerent : unde, ut plurimum, per Jura Civilia diver- 

 sarum rerumpublicarum eaadem Regulae fere repe- 

 riuntur ; nisi forte propter relationem ad formas 

 politiarum varient. 



APHORISMUS 84. 



Post Regulam, brevi et solido verborura com- 

 plexu enuntiatam, adjiciantur Exempla et Decisiones 

 Casuum, maxime luculentae ad Explicationem ; Dis- 

 tinctiones et Exceptiones ad Limitationem ; Cognata 

 ad Ampliationem ejusdem Regulae. 

 APHORISMUS 85. 



Recte jubetur, ut non ex Regulis Jus sumatur, 

 sed ex Jure quod est Regula fiat. Neque enim ex 

 Verbis Regulse petenda est probatio, ac si esset 

 Textus Legis. Regula enim Legem (ut acus 

 nautica polos) indicat, non statuit. 

 APHORISMUS 86. 



Praeter Corpus ipsum Juris, juvabit etiam Anti- 

 quitates Legum invisere ; quibus licet evanuerit 

 auctoritas, manet tamen reverentia. Pro Antiquita- 

 tibus autem Legum habeantur Scripta circa Leges et 



